
ACTA SS. CONGREGATIONUM 


SUPREMA SACRA CONGREGATIO S. OFFICII 


i 
DECRETUM 


Supremae huic Sacrae Congregationi propositum est dubium : 

«Utrum magna prostratio (gonyJclisia), ubi in usum venerit in ce- 
lebratione Missae Ritus Byzantini, facienda sit post Christi verba, im 
consecratione panis et vini pronunciata, aut tandem post prolatam 
« Epiclesim )). 

E.mi ac Revmi Cardinales rebus fidei ac morum tutandis praepositi 
in Plenario Conventu Feriae IV, die 20 Decembris 1950 habito, audito* 
Revmorum Consultorum voto, respondendum censuerunt : 

Affirmative ad I" partem; 
Negative ad II". 

Et Feria V subsequenti, S sinus D. N. D. Pius Divina Providentia 
Pp. XII, in Audientia Excmo ac Revmo D. Adsessori S. Officii concessa,, 
relatam Sibi Emorum Patrum resolutionem adprobavit et publicari 
iussit. 


Datum Romae, ex Aedibus S. Officii, die 12 Februarii 1951. 


Marinus Marani, Supremae S. Congr. S. Officii Notarius- 


II 
DECRETUM 


DE CONSECRATIONE EPISCOPI SINE CANONICA PROVISIONE 


Suprema Sacra Congregatio Sancti Officii, ex speciali facultate sibi a 
Summo Pontifice facta, hoc edidit decretum : 


Episcopus, cuiusvis ritus vel dignitatis, aliquem, neque ab Apostolica 


Sede nominatum neque ab Eadem expresse confirmatum, consecrans im 

Episcopum, et qui consecrationem recipit, etsi metu gravi coacti (c. 2229, 
$ 3, 3°), incurrunt ipso facto in excommunicationem Apostolicae Sedi 
-specialissimo modo reservatam. 

Hoc decretum vim suam exeret ab ipso promulgationis die. 

Datum ex Aedibus Sancti Officii, die 9 Aprilis .1951. 


Marinus Marani, Supremae S. Congr. S. Officii Notarms 


SACKA CONGREGATIO DE PROPAGANDA FIDE 


NILIAEQUATORIALIS 
(GULUENSIS) 


DECRETUM 


VICARIATUS APOSTOLICUS NILI ABQUATORIALIS, DEINCEPS (( GULUENSIS )) 
APPELLABITUR. 


Cum iam mos invaluerit, ut missiones huius S. Congregationis iuris- 
dictioni obnoxiae a sui cuiusque residentiae Ordinarii loci nomine, quan- 
tum fieri possit, appellentur, in iisdem plenariis comitiis die 20 Novem- 
bris 1950 habitis, in quibus Apostolicus Nili Aequatorialis Vicariatus 
nominatus est, Eminentissimi Patres Cardinales, huius Sacri Consilii 
Fidei Propagandae regimini praepositi, de ipsius Vicariatus denomina- 
tione mutanda egerunt. 

Cum autem eiusdem Vicariatus Ordinarius in urbe Gulu sedem suam 
habeat, praelaudati Emi Patres Vicariatum Nili Aequatorialis deinceps 
Vicariatum Apostolicum Guiuensem vocandum esse censuerunt. 

Quam Emorum Patrum sententiam in Audientia diei 1 Decembris 
eiusdem anni, ab infrascripto huius S. Congregationis Cardinali Prae- 
fecto Ssmo Domino Nostro Pio Div. Prov. Papae XII relatam, Summus 
Pontifex, benigne excipiens, adprobare ratamque habere dignatus est, 
praesensque ad rem Decretum fieri iussit. 

Datum ex Aedibus S. Congregationis de Propaganda Fide, die 1 De- 
cembris anno Iubilaei 1950. 


P. Card. FUMASONI BIONDI, Praefectus 
X.©S. 
f Celsus Costantini, Archiep. tit. Theodos., a Secretis 


